stanford-oval/wikipedia huggingface dataset:
פארסכור

| --- | --- |

מפה של נהר הנילוס, בה אפשר לראות את פארסכור
 מדינה:  מצרים מצרים
 מחוז:  דמיאט
 גובה:  15 מטרים
 אוכלוסייה:  ‏
  ‑ בעיר:  36,850 (11 בנובמבר 2006)
 קואורדינטות:  31°19′47″N 31°42′53″E﻿ / ﻿31.329722222222°N 31.714722222222°E﻿ / 31.329722222222; 31.714722222222 
 אזור זמן:  UTC +02:00
  מפת מיקום  מפה מפורטת   (למפת מצרים מוגדלת) קהיר אלכסנדריה אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםפארסכור(למפת מצרים רגילה) קהיר אלכסנדריה אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםפארסכור  he tabBackground:;tabBorder:#aaa;defaultTab:0;
פארסכור (בערבית: فارسكور) היא אחת הערים במחוז דמיאט במצרים, והיא הבירה של נפת פארסכור.
בעיר נערך קרב פארסכור בשנת 1250, במהלך מסעות הצלב. לפני מהפכת הקצינים החופשיים, פארסכור הייתה חלק ממחוז א-דקהלייה. נכון ל-2006, כיום יש בפארסכור כ-36,850 תושבים.
ראו גם

קרב פארסכור
הערות שוליים

↑  WebCite query result, www.webcitation.org
ערך זה הוא קצרמרבנושא מצרים ובנושא יישובים. אתם מוזמנים לתרום לוויקיפדיה ו.
פטרה הולטגרן

| --- | --- |
אין תמונה חופשית
 לידה:  21 באפריל 1972 (בת 52) ורמדה, שוודיה 
 מדינה:  שוודיה 
 מקום לימודים:  האקדמיה הלאומית למשחק של שוודיה 
 פרופיל ב-IMDb
 
פטרה הולטגרן (בשוודית: Petra Hultgren; נולדה ב-21 באפריל 1972) היא שחקנית שוודית.
ראשית חייה

הולטגרן נולדה בורמדה שבמחוז סטוקהולם, ולה שני אחים ואחות.
היא נבחרה למיס שוודיה 1995. בתחרות מיס תבל 1995 ייצגה את שוודיה וזכתה בפרס של מיס פוטוגניק.
משחק

מ-1997 ועד 1999 שיחקה ב-"Vita lögner", אופרת הסבון של ערוץ TV3 העוסקת בחייהם של צוות בית חולים.
ב-2005 סיימה את לימודי המשחק שלה בסטוקהולם, בשנה זו הופיעה בסרט "Wallander – Afrikanen" העעוק בתעלומת רצח.
ב-2006 שיחקה תפקיד קטן בסרט "Att göra en pudel", קומדייה על ספרית כלבים.
ב-2008 שיחקה תפקיד קבוע ב-"Andra Avenyn", אופרת סבון של SVT אודות מספר משפחות החיות בגוטנבורג.
בשנה זו שיחקה גם בסרט המתח "Guldkalven".
ב-2011 שיחקה בסדרה המשטרה הגרמנית "Tatort".
היא שיחקה בתיאטרון בסטוקהולם ובאופסלה.
חיים אישיים

היא נשואה ואם לשני בנים, מתגוררת בהמבורג.
פודגוריצה

פודגוריצה (במונטנגרית: Подгорица ,Podgorica) היא עיר הבירה והעיר הגדולה ביותר במדינת מונטנגרו שקיבלה עצמאות בשנת 2006. נכון לשנת 2011 מנתה העיר 204,877 תושבים.
העיר נוסדה בימי הביניים, ומאז השתנה שמה כמה פעמים. העיר שוכנת בדרום-מזרח מונטנגרו, במחוז פודגוריצה, ומשמשת גם כבירת המחוז. היא שימשה כקריית הממשלה המשנית של סרביה ומונטנגרו, כאשר הבירה הרשמית הייתה בלגרד.
נהר מורכה העובר בעיר
כיכר הרפובליקה ליד הספרייה העירונית
בית העירייה
נמל התעופה פודגוריצה
השם

פירושו של השם "פוֹדְגוֹרִיצה" הוא "מתחת לְגוריצה", הגבעה המשקיפה למרכז העיר. פירוש השם "גוריצה" בסרבית הוא "הר קטן". שמה של פודגוריצה השתנה פעמים אחדות במשך שנותיה הרבות. בשנותיה הראשונות, לפני המאה ה-11, נקראה העיר בירזימיניאום. בימי הביניים, הייתה ידועה העיר בשם ריבניצה, על שם הנהר ריבניצה העובר דרך העיר. שם זה שימש את פודגוריצה עד 1326, אז קיבלה את השם פודגוריצה.
ב-1946 החליף נשיא יוגוסלביה יוסיפ ברוז טיטו את שמה של העיר, וקרא לה על שמו - טיטוגרד. השם הוחזר לפודגוריצה ב-1992 וממשיך לשמשה עד היום.
היסטוריה

בפודגוריצה נמצאו שרידים המעידים על התיישבות מתקופת האבן המאוחרת.
העיר היא מקום הולדתו של הנסיך הסרבי סטפן נמניה (שנת 1132). ב-1136 נתנו לה את השם "פודגוריצה" והיא נהפכה לחלק מסרביה וונציה. מ-1466 עד 1878 היא הייתה חלק מהאימפריה העות'מאנית. בשנת 1874 הרגו הטורקים 22 מונטנגרים בעיר, דבר שכמעט הביא לפרוץ מלחמה בין מונטנגרו לעות'מאנים. אחר כך, בעקבות קונגרס ברלין נכללה במונטנגרו.
עם גבור המתיחות בין האימפריה העות'מאנית ומדינות הבלקן, דווח על גיוס המיליציה של פודגוריצה ביולי 1911, ידיעה שהוכחשה על ידי מונטנגרו. באוגוסט 1911 דווח שהמיליציות עוזבות את העיר. במלחמת הבלקן הראשונה התקיימו קרבות קשים בסביבות העיר ובית החולים בעיר טיפל בפצועים רבים מהמלחמה.
ב-1918 האספה הלאומית הסרבית הגדולה שהתאספה בפודגוריצה החליטה כי מונטנגרו תהווה חלק מסרביה. אולם המתנגדים להחלטה קראו לאספה "כוזבת" והתנגדו לשלטון הסרבי. בתחילת 1920 התקיימו קרבות בסביבות העיר בין כוחות סרביים לבין מורדים מונטנגרים. באוגוסט 1920 כבשו האלבנים את העיר. בדרישות של אלבניה מחבר הלאומים שהוגשו ביוני 1921 נכללה גם פודגוריצה.
בשנת 1941 פלשו אליה הפשיסטים וב-1943 הנאצים וגרמו להרס רב בתוכה. בדצמבר 1944 נכבשה העיר על ידי כוחותיו של טיטו. במהלך המלחמה נהרס 90% מהעיר ונותרו בה רק כ-3000-4000 תושבים. לאחר המלחמה השקיעו שלטונות יוגוסלביה סכומים גדולים בשיקום העיר. מבני הציבור נבנו מחדש, הוקמו בה שיכונים רבים וכן גשר רחב נבנה על הנהר מוראקה העובר בעיר.
הקומוניסטים שינו את שמה לטיטוגרד, על שם נשיא יוגוסלביה טיטו והפכו אותה לעיר הבירה של מונטנגרו.
בשנת 1958 היא תוארה בעל המשמר:
בשנת 2006 הוכרזה העיר כבירת המדינה החדשה מונטנגרו. באוקטובר 2015 נערכו הפגנות רחבות היקף של אנשי אופוזיציה סמוך לבניין הפרלמנט בדרישה להתפטרות ראש-הממשלה מילו ג'וקאנוביץ' עקב האשמתו בשחיתות, האשמות אותן דחה בתוקף.
פני העיר

פודגוריצה שוכנת במרכז מחוז פודגוריצה, בדרום-מזרח מונטנגרו. היא ממוקמת בין מישור זטה לעמק הנהר ביילופבליצ'י.
את פודגוריצה מאפיין עירוב של סגנונות אדריכליים מתקופות שונות. כחלק מהאימפריה העות'מאנית עד שנת 1878, יש בעיר דוגמאות רבות של ארכיטקטורה טורקית. בעיר העתיקה (Stara Varos), למשל, יש שני מסגדים, מגדל שעון גבוה ורחובות צרים ומתפתלים.
כאשר העיר הפכה לחלק ממונטנגרו, בסוף המאה ה-19, המרכז העירוני עבר לגדה השנייה של נהר ריבינצה, והוא היה בעל אופי אירופאי יותר עם רחובות רחבים יותר הבנויים בקווים ישרים. חלק זה של העיר משמש היום כמרכז העיר, והוא נקרא "העיר החדשה" (Nova Varos).
באזור פודגוריצה מצויים מקורות מים רבים. דרך פודגוריצה עוברים הנהרות מורכה וריבניצה, ובסביבתה של העיר נמצאים הנהרות זייט, סיג'בנה, סינטיכה ומרזה. כמו כן 15 ק"מ מהעיר נמצא אגם שקודרה, שחציה האחד נמצא במונטנגרו וחציה השני באלבניה.
אתרים בעיר

גשר המיליניום - אורכו 140 מטרים. נבנה בשנת 2005. הפך במהרה לאחד מסמלי העיר ונראה למרחוק.
הקתדרלה של פודגוריצה - נחנכה בשנת 2014 לאחר 11 שנות בנייה. שייכת לכנסייה הסרבית האורתודוקסית.
מגדל השעון - נבנה בסוף המאה ה-17 בסגנון עות'מאני. נמצא בעיר העתיקה. השעון חודש בשנת 2012.
כיכר הרפובליקה - כיכר מרכזית בעיר הבירה. לידה נמצאת הספרייה העירונית וגלריית אמנות.
הפרלמנט של מונטנגרו - בית המחוקקים של המדינה החדשה. נמצא ליד פארק ירוק וגדול.
ספורט

פודגוריצה היא אחת הערים העיקריות בספורט המונטנגרי. ענפי הספורט הפופולריים ביותר הם כדורגל וכדורסל.
לכדורגל במונטנגרו יש מסורת ארוכת-ימים. קבוצת הכדורגל המקומית זהה בשמה לקבוצת הכדורסל- בודוצ'נוסט פודגוריצה ומקיימת את משחקיה הביתיים באצטדיון פודגוריצה סיטי. שחקנים מפורסמים בכל העולם התחילו את דרכם בבודוצ'נוסט. בנוסף, הנציגה השנייה של העיר בליגת העל של מונטנגרו היא קבוצת הכדורגל זטה אשר זכתה באליפות מונטנגרו לעונת 2006/2007.
בפודגוריצה משחקת אחת מקבוצות הכדורסל הטובות במונטנגרו, בודוצ'נוסט פודגוריצה. ענף הכדורסל הפך פופולרי במיוחד בעיר עם הצלחת הקבוצה בליגה הראשונה של יוגוסלביה בשנות התשעים, וייצוגה ביורוליג. כיום שומרת בודוצ'נוסט על המקום הראשון ומשחקת באירופה בעיקר בגביע היורוקאפ.
תחבורה

כיאה לעיר בירה והעיר הגדולה ביותר במדינה משמשת פודגוריצה כמרכז התחבורתי העיקרי של המדינה. לידה נמצא נמל התעופה פודגוריצה כ-15 קילומטר ממרכז העיר, ופועלים בה קווי רכבת לערים הבאות:
בלגרד-בר
ניקשיץ'
שקודרה-טירנה
אלבניה (קו רכבת שנפתח לאחרונה)
ערים תאומות

לפודגוריצה חמש ערים תאומות:
סרביה בלגרד, סרביה (מ־2006)
ארמניה ירוואן, ארמניה (מ־2006)
קרואטיה זאגרב, קרואטיה (מ־2006)
אלבניה טירנה, אלבניה
רוסיה מוסקבה, רוסיה (מ־2007)
(לצפייה הזיזו עם העכבר את סרגל הגלילה בתחתית התמונה)
הערות שוליים

↑  Henry Clifford Darby, Short History of Yugoslavia, CUP Archive, 1968, page 82
↑  תלגרמי הסוכנות העותומנית הכללית, הצבי, 9 ביולי 1911
↑  תלגרמי הסוכנות העותומנית הכללית, הצבי, 11 ביולי 1911
↑  תלגרמי רייטר - סיטיניה, החרות, 9 באוגוסט 1911
↑  נוראות המלחמה, הצבי, 15 בנובמבר 1912
↑  מדינת הר שחור לא מתה, דואר היום, 30 באוגוסט 1922
↑  סרבים ומונטונגרים, דואר היום, 27 בפברואר 1920
↑  בין אלבנים וסרבים, דואר היום, 12 באוגוסט 1920
↑  דרישותיה של אלבניה, דואר היום, 29 ביוני 1921
↑  צבא טיטו שחרר את פודגוריצה, משמר, 20 בדצמבר 1944
1 2  טיטוגראד, קול העם, 25 באוגוסט 1947
↑  מ. נחומי, שתי ערים במונטנגרו: צטיניה וטיטוגראד, על המשמר, 1 בנובמבר 1962
↑  מארק גפן, בדרך אל בירת מונטנגרו, על המשמר, 14 ביולי 1958
| --- | --- |
בקרת זהויות :  NLI: 987007533197505171  BNE: XX6073658  BnF: cb15704603q (data)  GND: 4120067-6  LCCN: no93014419  MusicBrainz: 02f29a80-b966-4f83-883e-a01ce8156318  NKC: ge214599  NSK: 000718670  SUDOC: 184504872  VIAF: 127589542   WorldCat (עם VIAF): 127589542
פאליה

| פאליה |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: פרושיים
סוג:: Loxioides
מין:: פאליה
שם מדעי
 Loxioides bailleui ‏אוסטל, 1877
תחום תפוצה


פאליה (שם מדעי: Loxioides bailleui) הוא מין של ציפור ממשפחת הפרושיים ומקבוצת פרושי הוואי, האנדמית להוואי. זהו המין היחיד הקיים כיום בסוג Loxioides, לאחר הכחדת המין Loxioides kikuchi.
תיאור

פרוש זה גדול ביחס לפרושים הקרובים לו, מבין הכבדים שבפרושי הוואי והוא מגיע לאורך 15 עד 19 ס"מ בקירוב ולמשקל מוערך של 38.1 גרם בזכרים ו-37.6 גרם בנקבות. הזכרים גם מעט יותר גדולים וגם מעט יותר צבעוניים מהנקבות. צבעם אפור בהיר בגב ובכנפיים, לבן עד אפור בהיר בבטן והכנפיים והזנב בעלי גוון ירוק-זית עם קצוות שחורים כשהחזה והפנים צהובים. לפרוש זה ישנו מקור כהה ונוקשה כשל תוכי ובעל קצה מעוקל מעט כלפי מעלה.
זוהי ציפור די שקטה הנשמעת בשריקות וטרטורים נמוכים יחסית. לרוב הוא מצייץ בשעות הבוקר והערב.
פרוש זה חי רק ביערות הלחים של האי הוואי סמוך למורדות הרי געש כמו מאונה קיאה, מאונה לואה ועוד והאוכלוסיות שלו גדולות בעיקר בסמוך למטעי עצי Sophora chrysophylla. הוא ניזון מזרעים נוקשים אותם הוא מפצח עם מקורו ויכול להתמודד גם עם זרעים רעילים שיהרגו חיות אחרות.
ציפור זו מצויה בטבע בסכנת הכחדה חמורה ונותרו רק בודדים לאחר הרס היערות הטבעיים בהוואי. בטבע האוכלוסיות שלהם נשמרות ב ישנו גרעין שימור שלהם בגן החיות של סן דייגו.
הערות שוליים

↑  פאליה באתר הרשימה האדומה של IUCN
פליקס לאווילה

| --- | --- |
אין תמונה חופשית
 לידה:  11 ביוני 1928 פמפלונה, ספרד 
 פטירה:  14 בינואר 2013 (בגיל 84) מדריד, ספרד 
 מוקד פעילות:  ספרד 
 שפה מועדפת:  ספרדית 
 כלי נגינה:  פסנתר 
 בן או בת זוג:  תרזה ברגנצה (1957–1977) 
 
פליקס לאווילה (בספרדית: Félix Lavilla Munarriz;‏ 11 ביוני 1928 – 14 בינואר 2013) היה פסנתרן, מלחין ומלווה ספרדי. בעיקר נודע, אולי, בפעילותו המוזיקלית המשותפת עם זמרת המצו סופרן תרזה ברגנצה,  שהייתה גם אשתו בין 1957 ל-1977. בני הזוג הקליטו יחד בקביעות ואף הופיעו ברסיטלים.
פוקימון: הבלש פיקאצ'ו

| --- | --- |

כרזת הסרט
 מבוסס על:  פוקימון מאת סטושי טג'ירי הבלש פיקאצ'ו מאת חברת פוקימון
 בימוי:  רוב לטרמן
 הופק בידי:  מרי פארנט קייל בויטר
 תסריט:  דן הרנדז ניקול פרלמן בנג'י סמיט דרק קונולי
 עריכה:  מארק סנגר 
 שחקנים ראשיים:  ראיין ריינולדס ג'אסטיס סמית' קתרין ניוטון קן ואטאנבה
 מדבבים:  ראיין ריינולדס (פיקאצ'ו) 
 מוזיקה:  הנרי ג'קמן
 צילום:  ג'ון מת'יסון 
 מדינה:  ארצות הברית יפן
 חברת הפקה:  אולפני לג'נדרי האחים וורנר טוהו
 חברה מפיצה:  האחים וורנר טוהו (יפן)
 שיטת הפצה:  וידאו על פי דרישה 
 הקרנת בכורה:  יפן 3 במאי 2019 ישראל 9 במאי 2019 ארצות הברית 10 במאי 2019
 משך הקרנה:  104 דק' 
 שפת הסרט:  אנגלית
 סוגה:  סרט מונפש למחצה, סרט פשע, סרט לכל המשפחה, סרט בלשים, סרט קומדיה, סרט קומדיית פעולה, סרט נעורים, סרט מדע בדיוני, סרט בלשי, סרט פעולה, סרט פנטזיה, סרט הרפתקאות, פנטזיה אורבנית 
 תקציב:  150 מיליון דולר
 הכנסות:  411.3 מיליון דולר (11 ביוני 2019)
 הכנסות באתר מוג'ו:   detectivepikachu
 אתר רשמי
 דף הסרט ב־IMDb
 
פוקימון: הבלש פיקאצ'ו (באנגלית: Pokémon Detective Pikachu) הוא סרט לייב-אקשן מסוגת פנטזיה, מדע בדיוני וקומי אמריקאי-יפני, דובר-אנגלית, שיצא לאקרנים ב-9 במאי 2019. הסרט מבוסס על משחק המחשב "פיקאצ'ו הבלש" משנת 2016, והוא הסרט הראשון בזיכיון פוקימון המשלב אנימציה ולייב אקשן. הסרט הוא מיזם משותף בין ארצות הברית ויפן שמופק באולפנים אולפני לג'נדרי, האחים וורנר, חברת פוקימון, וטוהו.
בסרט מככבים: ראיין ריינולדס (בקולו של הבלש פיקאצ'ו), ג'אסטיס סמית', קתרין ניוטון, וקן ואטאנבה.
תקציר העלילה

ביקום של פוקימון, טים גודמן (ג'אסטיס סמית') הוא מאמן פוקימונים לשעבר ובנו של הבלש הארי גודמן. כאשר אביו נעלם בתאונת מכוניות, טים הולך לעיר ריים ופוגש פיקאצ'ו (בקולו של ראיין ריינולדס) שעבד עם הארי ובאופן מפתיע יכול לתקשר עם טים. למרות זאת, הבלש פיקאצ'ו סובל במקרה קשה של אמנזיה, והשניים עובדים ביחד בשביל למצוא את אבא של טים, ובדרך פותרים תעלומות בעיר.
יוצרי הסרט חקרו בעלי חיים אמיתיים ו"הלבישו" את התנהגותם של הפוקימונים עליהם (דוגמה בולטת היא הסצנה בה להקת בלבזאורים הובילה את טים אל מיוטו על מנת שירפא את פיקאצ'ו, הליכתם והבעות פניהם נבנו על פי סרטונים של גורי בולדוג משחקים). (דמותו של מיסטר מיים נבנתה על דמותו טריג ווקנשו, פנטומימאי מניו זילנד).
דמויות

הבלש פיקאצ'ו (ראיין ריינולדס) - פיקאצ'ו חכם ופיקח, אשר מסוגל לתקשר עם טים גודמן.
ריינולדס מגלם גם את הארי גודמן, אביו האבוד של טים ובלש מפורסם בעיר ריים.
איקואה אוטאני מדבבת את קולו הרגיל של פיקאצ'ו שנשמע על בני אדם אחרים.
טים גודמן (ג'אסטיס סמית') - נער צעיר המחפש את אביו האבוד, מסתובב יחד עם הבלש פיקאצ'ו.
מקס פינצ'אם מגלם את טים הצעיר.
לוסי סטיבנס (קתרין ניוטון) - כתבת חדשות, מסתובבת עם סיידאק.
הבלש יושידה (קן ואטאנבה) - סמל של העיר ריים וחבר של הארי גודמן.
סבאסטיאן (עומר צ'אפארו) - מאמן פוקימון שמחזיק זירת לחימה לפוקימונים. מחזיק בצ'ריזארד.
ביל ניי - הווארד קליפורד.
סוקי ווטרהאוס - גברת נורמן.
כריס גיר - רוג'ר קליפורד.
ריטה אורה - דוקטור אן לורנט.
הפצה

במקור הסרט אמור להיות מופץ על ידי סרטי יוניברסל. "פוקימון: הבלש פיקאצ'ו" יצא לאקרנים ב-9 במאי 2019 על ידי האחים וורנר וטוהו אשר הפיץ את הסרט ביפן.
הערות שוליים

↑  D'Alessandro & Fleming Jr., Anthony & Mike (25 ביולי 2018). "'Detective Pikachu' Switch Offers Clues To Legendary Move To Warner Bros From Universal". Deadline Hollywood. Penske Media Corporation. {{cite web}}:  (עזרה)
פוקימון: ג'יראצ'י מגשים המשאלות

| --- | --- |

כרזת הסרט ביפנית
 מבוסס על:  פוקימון
 בימוי:  קוניהיקו יויאמה, אריק סטיוארט 
 תסריט:  הידקי סונודה 
 מדבבים:  ריקה מאטסומוטו, קאורי, איקואה אוטאני, יג'י אודה, פושיג'י ימאדה, מגומי האיאשיבארה, שין איצ'ירו מיקי, אינוקו אינויאמה
 מוזיקה:  שינג'י מיאזאקי 
 מדינה:  יפן 
 חברת הפקה:  OLM 
 חברה מפיצה:  טוהו, נטפליקס 
 שיטת הפצה:  וידאו על פי דרישה 
 הקרנת בכורה:  2003 
 משך הקרנה:  81 דק' 
 שפת הסרט:  יפנית 
 סוגה:  סרט אנימה 
 סרט קודם:  גיבורי פוקימון
 סרט הבא:  פוקימון: דיאוקסיס הגורלי
 אתר רשמי
 דף הסרט ב־IMDb
 
פוקימון: ג'יראצ'י מגשים המשאלות (ביפנית: 劇場版ポケットモンスターアドバンスジェネレーション 七夜の願い星 ジラーチ) הוא סרט אנימה בבימויו של קוניהיקו יואיאמה שיצא במקור לאקרנים בשנת 2003. זהו הסרט השישי בסדרת האנימה פוקימון, והוא הראשון המציג את הדמויות מהדור המתקדם. הסרט מלווה בקטע הקצר "Gotta Dance". הוא יצא לבתי הקולנוע ביפן ב-19 ביולי 2003. הגרסה האנגלית לסרט הופקה על ידי 4קידס אנטרטיינמנט והופצה על ידי חברת מירמקס (חברה בת של וולט דיסני), שפורסמה ישירות ב-1 ביוני 2004. על אף שכעת קארטון נטוורק משדרת את הסרט בארצות הברית, הוא שודר על ידי Toon Disney ב-9 במרץ 2007 (כיוון שמירמקס הייתה בבעלות דיסני באותה עת), והסרט היה לראשון מסדרת פוקימון ששודר על ידי חברה זו. אירועי הסרט מתקיימים במהלך העונה השישית של הדור המתקדם בפוקימון.
הסרט נעשה בהשראת חגיגות המיליניום, אם כי יצא רק ב-2004 בארצות הברית (וב-2003 ביפן).
הפקה

המיקום המרכזי של הסרט, פורינה, מבוסס על וולינגיואן, הממוקם במחוז חונאן שבסין.
מדבבים

| דמות | יפנית | אנגלית |
| --- | --- | --- |
| אש קטצ'אם | ריקה מטסומוטו | ורוניקה טיילור |
פיקאצ'ו: איקאה אוטני
| מאי | קאורי | ורוניקה טיילור |
| מקס | פושיג'י ימאדה | איימי בירנבאום |
| ברוק | יג'י אודה | אריק סטיוארט |
| מספר | יונשו אישיזוקה | מייק פולוק |
| ג'סי | מגומי האיאשיבארה | רחל ליליס |
| ג'יימס | שין איצ'ירו מיקי | אריק סטיוארט |
| מיאו | אינוקו אינויאמה | מאדי בלוישטיין |
| וואבאפט | יג'י אודה | קייזי רוג'רס |
| משרת | קיצ'י יאמדרה קנג'י נוג'ימה (צעיר) | וויין גרייסון |
| דיאן | ריו מקיסה נאטסוקי יושיארה (צעירה) | מייגן הולינגסד |
| בוגי | פפאיה סוזוקי | אריק סטיוארט |
| ג'יראצ'י | טומיקו סוזוקי | קרי ויליאמס |
| אבסול | מגומי הישיברה | אריק סטיוארט |
פלייגון: שין איצ'ירו מיקי
ביקורות

הסרט נעשה לשובר קופות, וזכה לרווח של 4.5 מיליארד ין ביפן. הסרט הפך לסרט המקומי השני המרוויח ביותר ביפן באותה השנה.
פול ציפסר

| --- | --- |

 לידה:  18 בפברואר 1994 (בן 30) היידלברג, גרמניה
 שם מלא:  פול ויקטור לואי ציפסר
 עמדה:  סמול פורוורד, פאואר פורוורד
 גובה:  2.03
 דראפט:  48, 2016 שיקגו בולס
 קבוצות כשחקן
 2010–2012   2013–2016   2016–2018   2016–2018   2019   2019–:  היידלברג   באיירן מינכן   שיקגו בולס   וינדי סיטי בולס   סן פבלו בורגוס   באיירן מינכן
 
פול ויקטור לואי ציפסר (בגרמנית: Paul Victor Louis Zipser; נולד ב-18 בפברואר 1994) הוא כדורסלן גרמני המשחק בעמדות הסמול פורוורד והפאוור פורוורד בבאיירן מינכן.
קריירה

ציפסר החל את קריירת המשחק שלו בשנת 2010, בקבוצת העיר בה נולד, היידלברג. ב-18 בינואר 2013 חתם לארבע עונות בבאיירן מינכן.
ב-21 באפריל 2015 נרשם לדראפט 2015 ב-NBA, אך החליט להמתין. בעונת 2015/2016 זכה בתואר השחקן הגרמני הצעיר הטוב ביותר בבונדסליגה. בתום העונה ניגש לדראפט 2016 ב-NBA.
ב-23 ביוני 2016 נבחר על ידי שיקגו בולס בבחירה ה-48 בדראפט. ב-15 ביולי הוא חתם על חוזה בקבוצה. במהלך עונת 2016/2017 ב-NBA שיחק ציפסר 44 משחקים, בהם העמיד ממוצעים של 5.5 נקודות, 2.8 ריבאונדים ו-0.8 אסיסטים ב-19.2 דקות למשחק, והעפיל עם הקבוצה לשלב הפלייאוף, בו הפסידה 2–4 לבוסטון סלטיקס בסיבוב הראשון. במהלך עונת 2017/2018 ב-NBA שיחק ציפסר 54 משחקים, בהם העמיד ממוצעים של 4 נקודות, 2.4 ריבאונדים ו-0.9 אסיסטים ב-15.3 דקות למשחק. את העונה סיימו הבולס במקום ה-13, עם מאזן של 27–55, ולא העפילו לפלייאוף. במאי 2018 עבר ניתוח ברגלו השמאלית עקב שבר. ב-14 ביולי 2018 הבולס סיימו את חוזהו. במהלך שתי עונותיו בקבוצה, ציפסר נשלח מפעם לפעם לווינדי סיטי בולס, קבוצתה של הבולס בליגת הפיתוח של ה-NBA.
לאחר שבינואר 2019 היה קרוב לחתימה בברוקלין נטס, ב-17 בינואר 2019 חתם בסן פבלו בורגוס מליגת העל הספרדית.
ב-5 באוגוסט 2019 שב לבאיירן מינכן.
הערות שוליים

↑  2016 NBA Draft -- Chicago Bulls draft Paul Zipser, German SF, at No. 48 overall, ESPN.com, ‏2016-06-24 (באנגלית)
↑  Bulls sign Paul Zipser, www.nba.com (באנגלית)
↑  Nets vs. Bulls - Game Recap - April 12, 2017, ESPN (באנגלית)
↑  Bulls F Paul Zipser has surgery to repair broken left foot, www.nba.com (באנגלית)
↑  Bulls sign Jabari Parker, www.nba.com (באנגלית)
ע'ויר אבו שושה

| --- | --- |
קבר הש'יח בשטח הכפר
קבר הש'יח בשטח הכפר
 טריטוריה:  המנדט הבריטי המנדט הבריטי
 מחוז:  הגליל
 נפה:  טבריה
 שפה רשמית:  ערבית
 שטח:  8,659 דונם עות'מאני (1945)
 סיבת נטישה:  כיבוש טבריה במלחמת העצמאות
 תאריך נטישה:  אפריל 1948
 יישובים יורשים:  קיבוץ גינוסר
 דת:  מוסלמים
 אוכלוסייה:  ‏
  ‑ ביישוב לשעבר:  1,240 (1945)
 קואורדינטות:  32°51′13″N 35°30′34″E﻿ / ﻿32.8535°N 35.5094°E﻿ / 32.8535; 35.5094 
 אזור זמן:  UTC +2
  מפת מיקום  מפה מפורטת   (למפת הגליל העליון מוגדלת) ע'ויר אבו שושה(למפת הגליל העליון רגילה) ע'ויר אבו שושה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ע'ויר אבו שושה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ע'ויר אבו שושה  he tabBackground:;tabBorder:#aaa;defaultTab:0;
ע'ויר אבו שושה (בערבית: غوير ابو شوشة) היה כפר ערבי, אשר שכן בקרבת קיבוץ גינוסר, כ-8 ק"מ צפונית לטבריה.
שם ומיקום

הכפר נקרא על שמו של קדוש מוסלמי (אבו שושה, פירושו בעל הבלורית הפרועה) והוא שכן בחלקו התחתון של נחל צלמון, בראש גבעה קטנה שהשקיפה לעבר הכנרת, שני ק"מ ממערב לאגם ושמונה ק"מ מצפון לטבריה. מי מעיינות הנחל, בעיקר מעין עין רביד, (עין א-רובדייה בערבית) שימשו גם להפעלת טחנות קמח שעמדו בכפר.
היסטוריה

השרידים הארכאולוגים במקום מותארכים לתקופה הצלבנית ולתקופה הממלוכית בארץ ישראל. הכפר היה שלוחה של היישוב הפורח בבקעת גינוסר (העיר מגדלא וסביבתה), שהיה מרכז משגשג של תעשיית הסוכר בתקופות הצלבנית והממלוכית, הודות לשפע המים והתנאים האקלימיים שהתאימו לגידול קנה הסוכר.
עם זאת אחר כך ניטש היישוב. בשנת 1838 מצא אדוארד רובינסון במקום שרידי בתי מגורים, הבנויים מאבנים וולקניות מחוספסות, שחלקן עדיין שימשו כמחסנים על ידי תושבי בקעת גינוסר. הוא גם דיווח כי במקום מבנה מקאם עם כיפה לבנה. בשנת 1851 לערך תיאר פליסיאן דה סוסי את הכפר כהרוס. בשנת 1875 ביקר ויקטור גרן בכפר וציין את המקאם לאבו שושה.
בשנת 1881, בסקר הקרן לחקר ארץ ישראל דווח כי הכפר מיושב על ידי 20 מוסלמים, בו בתי מגורים בנויים מבזלת, הממוקמים סביב טחנת קמח.
הכפר מוזכר בספרו של חובב ציון שמעון ברמן "מסעות שמעון" משנות ה-70 של המאה ה-19, לאחר שביקר במקום וביקש לרכוש אדמה להקמת מושבה יהודית. תושבי הכפר היו אריסים שעיבדו את קרקעות בקעת גינוסר עבור בעלי הקרקע, חלקם היו בדואים. חלק מהאדמות נמכרו לחברה להתיישבות יהודית פיק"א שמסרה את האדמות ב-1937 להקמת קיבוץ גינוסר. ב-24 באוקטובר 1939, עקב סגסוך על מי המעיינות באזור תקפו קבוצה של עשרה מאנשי גינוסר את הכפר אבו שושה, בה נפגעו שני תושבים. הבריטים פתחו בחקירה, חברי הקבוצה הועמדו למשפט ונדונו לתקופת מאסר שבין 3 ל-7 שנים.
בזמן המרד הערבי הגדול, בספטמבר 1938, ערך הצבא הבריטי פשיטה על הכפר ועצרו 92 תושבים.
על פי סקר הכפרים 1945 בארץ ישראל מספר התושבים המשוער היה 1,240 תושבים, יחד עם שער כפרי בקעת גינוסר שאדמותים השתרעו על 12,098 דונם.
במלחמת העצמאות, בינואר 1948 ערכה "ההגנה" פעולת תגמול בכפר ופוצצו מספר בתים. בעקבות נפילת טבריה באפריל 1948 שעוררה בהלה בקרב תושבי הכפרים באזור הכנרת, נמלטו גם תושבי הכפר קבוצת פליטים מן הכפר נמלטה בסוף אפריל לכפר ראמה.
מהכפר נותר מבנה מקאם ("קבר ש'ייח") ושרידי טחנות קמח.
הערות שוליים

1 2  ספי בן יוסף, הקדוש בעל הבלורית מנחל צלמון, באתר ynet, 22 ביולי 2004
↑  סטפנסקי י' ואבו ריא ר' תשע"ד. נחל הטחנות: סקר ארכאולוגי בנחל צלמון. בתוך ח' עמית, עורכת. נחלים ומים בגליל התחתון. עמ' 148–173. ירושלים
↑  דינה אבשלום-גורני ועדנה שטרן, ‏מגדל, באתר "חדשות ארכיאולוגיות", גיליון 128, 30 באוגוסט 2016
עדנה שטרן, "תעשיית הסוכר בארץ ישראל בתקופות הצלבנית, האיובית והממלוכית לאור הממצא הארכאולוגי", האוניברסיטה העברית בירושלים, 1999
↑  Robinson and Smith, 1841, vol 3, pp. 285-286; cited in Khalidi, 1992, p. 516
↑  Saucy,  1854, pp. 423-424
↑  Guérin, 1880,  pp. 209-212
↑  Conder and Kitchener, 1881, SWP I, p. 396
↑  "היום" - משפט העשרה, הַבֹּקֶר, 3 בינואר 1940
↑  הקלה בעונשין, הַבֹּקֶר, 20 במרץ 1940
↑  נאסרו 92 חשודים, הארץ, 18 בספטמבר 1938
↑  לפי סקר הכפרים 1945 בארץ ישראל, ראו כאן
↑  פעולת תגמול של ההגנה בגוויר אבו שושה, הארץ, 4 בינואר 1948
גמול לרוצחי שומר שדות גנוסר - 4 ערבים נהרגו - נפל איש ה"הגנה", על המשמר, 4 בינואר 1948
↑  בני מוריס, לידתה של בעיית הפליטים הפלסטינים 1947–1949, עם עובד, עמ' 144, 181.
↑  בני מוריס, לידתה של בעיית הפליטים הפלסטינים 1947–1949, עמ' 302.
| --- | --- |
בקרת זהויות :  NLI: 987007446620705171  LCCN: n2016002905  VIAF: 316602908   WorldCat (עם VIAF): 316602908
פוזולי

| --- | --- |

 לידה:  1494? אק קויונלו 
 פטירה:  1556 (בגיל 62 בערך) האימפריה העות'מאנית 
 מדינה:  אק קויונלו, האימפריה הספווית, האימפריה העות'מאנית 
 שם עט:  فضولي 
 שפות היצירה:  אזרית, פרסית, ערבית, טורקית 
 יצירות בולטות:  Leyli and Majnun 
 צאצאים:  Fazli 
 
פוזולי (בערבית: فضولى; 1494 – 1556) הוא שם העט של מוחמד בן סולימאן (محمد بن سليمان), משורר, סופר והוגה דעות משבטי הביאת שמהאוע'וז, בשטחי אזרבייג'ן של ימינו. מגדולי משוררי הדיוואן והספרות האזרבייג'נית. את שיריו כתב באזרית, בערבית ובפרסית. הכיר היטב גם את השפות והספרות העות'מאנית והצ'אגאטאי. בנוסף לכך עסק גם במתמטיקה ובאסטרונומיה.